b'\n_START_ARTICLE_\nBagnaia\n_START_SECTION_\nVilla Lante\n_START_PARAGRAPH_\nPrvo stavbo je leta 1477 zgradil kardinal Raffaele Riario. To je bil lovski dom za pape\xc5\xbea Leona X.. Kardinal Giovanni Francesco G\xc3\xa0mbara je za\xc4\x8del leta 1566 z adaptacijo vile pod nadzorom arhitekta Giacoma Barozzi da Vignole. Leta 1573 je bila zaklju\xc4\x8dena igralnica. Drugo igralnico je zaklju\xc4\x8dil kardinal Alessandro Peretti leta 1587. Ti dve igralnici predstavljata sredi\xc5\xa1\xc4\x8de parka. Ippolito Lante leta 1656 spremenil stavbo in nekoliko tudi park. Freske v tako imenovanih Stanza della Caccia, v Gambarovem delu igralnice, pripisujejo Antoniu Tempesti._NEWLINE_Park je Vignola ustvaril v terasah na pobo\xc4\x8dju. Po pobo\xc4\x8dju navzdol vodijo stopnice in klan\xc4\x8dine. Ob vzno\xc5\xbeju hriba je vodnjak z bronastimi kipi, delo Taddeo Lantinija. Paviljoni, ki so razvr\xc5\xa1\xc4\x8deni pod po\xc5\xa1evnim kotom, predstavljajo celoten sklop in gledalcu se zdi, \xc4\x8de gleda od zgoraj navzdol da se prostor med paviljoni zo\xc5\xbeuje in se ka\xc5\xbee opti\xc4\x8dno omejen. _NEWLINE_Voda igra v parku pomembno vlogo: sistem vodnjakov in vodotokov se \xc5\xa1iri preko celotnega pobo\xc4\x8dja. Park je zgodnji primer simbioze naravne in kulturne krajine.\n_START_SECTION_\nVrt\n_START_PARAGRAPH_\nOb vzno\xc5\xbeju hriba je formalni vrt. V sredi\xc5\xa1\xc4\x8du kvadrata je vodnjak (Fontana del Quadrato) st kro\xc5\xbenim bazenom v sredini. \xc5\xa0tiri figure golih mladeni\xc4\x8dev so verjetno delo Taddea Lantinija._NEWLINE_Za stavbama igralnic je zvi\xc5\xa1an teren in na tem nivoju so osvetljen vodnjak in jame Venere in Neptuna. Pol stopnje vi\xc5\xa1je se terasa raz\xc5\xa1iri, in ima v sredini kamnito mizo (Miza kardinalov), ki ima v vzdol\xc5\xbeni osi kanal napolnjen z vodo. Tukaj so lahko ohladili vino in sadje. _NEWLINE_Na pobo\xc4\x8dju se dviga ogromen vodnjak, ki napaja vodno verigo. Voda izvira iz ust raka (gambero) in te\xc4\x8de preko kamnov, ki le\xc5\xbeijo na poti navzdol po pobo\xc4\x8dju. Zgornja terasa je okra\xc5\xa1ena z osmerokotnim vodnjakom z delfinom z ve\xc4\x8d prekrivajo\xc4\x8dimi lupinami. Na koncu sta dve lo\xc5\xbei v muzami._NEWLINE_Vrt pripoveduje zgodbo o izgubljenem raju, ki je ponovno odkrit. Za\xc4\x8dne se ob vzno\xc5\xbeju velikega hriba, kjer predstavlja daljno in preprosto preteklost, ko so ljudje \xc5\xbeiveli v naravi. Vrt se nato nadaljuje preko treh teras in se kon\xc4\x8da z zlato dobo kardinala, ki je vrt zgradil. Vesolje je tu zastopano v malem vrtu. Vrtovi so bili vedno v nekaterih pogledih analogija vesolja, kot je bilo to razumeti v ustreznem \xc4\x8dasu. Vrt odra\xc5\xbea visoko u\xc4\x8dinkovitost italijanske umetnosti in znanosti.'